रोझेलिन कार्टर

एलीनॉर रोझेलिन कार्टर (  ROH -zə-lin ; १८ ऑगस्ट, १९२७: प्लेन्स, जॉर्जिया, अमेरिका - १९ नोव्हेंबर, २०२३:प्लेन्स, जॉर्जिया, अमेरिका) या एक अमेरिकन लेखिका आणि कार्यकर्त्या होत्या. या १९७७ ते १९८१ दरम्यान राष्ट्राध्यक्ष जिमी कार्टर यांच्या पत्नी म्हणून अमेरिकेच्या प्रथम महिला होत्या. त्यांनी महिलांच्या हक्कासाठी आणि मानसिक आरोग्यासाठी अमेरिकेत आणि जगभरही काम केले. 

 पूर्वजीवन 
इवलेसे| सुमारे १७ वर्षांच्या रोझलिन स्मिथ १९४४ मध्ये 
कार्टर यांचा जन्म एलीनॉर रोझेलिन स्मिथ नावाने प्लेन्स(जॉर्जिया) येथे झाला.  त्यांचे वडील विल्बर्न एडगर स्मिथ हे शेतकरी, कार मेकॅनिक आणि बसचालक होते तर आई फ्रांसिस अलीथिया स्मिथ ही शिक्षिका असून शिवाय ती कपडे शिवून देत असे आणि टपाल कार्यालयातही काम करीत असे. रोझेलिन आपल्या चार भावंडांपैकी सगळ्यात  मोठी होती. तिला तिच्या आजीचेच नाव दिले होते.

स्मिथचे लहानपण गरिबीत गेले. तिने  नंतर सांगितले की तिला आणि तिच्या भावंडांना आपण गरीब आहोत हे माहितीच नव्हते, कारण जरी त्यांच्या कुटुंबाकडे "जास्त पैसा नव्हता [...] तसेच इतर कोणाकडेही नव्हते, आमच्या समजानुसार, आमची परिस्थिती ठीकठाकच होती."     आपल्या वयाच्या इतर मुली आसपास नसल्याने स्मिथ तिच्या लहानपणी मुलांबरोबर खेळत असे. तिला इमारतींची चित्रे काढण्याचा छंद होता तसेच विमानांमध्ये रस होता. यामुळे तिच्या आईवडीलांना वाटत असे की रोझेलिन एक दिवस स्थापत्यविशारद होईल. 

रोझेलिनने जिमी कार्टरशी १९४५ मध्ये पहिल्यांदा ओळख झाली.  O'Brien, p. 253. रोझेलिनने फेब्रुवारी १९४६ मध्ये जिमीशी लग्न करण्यास संमती दिली आणि पुढचे शिक्षण थांबवले. Godbold, pp. 58–59. ७ जुलै, १८४६ रोजी त्यांनी प्लेन्स गावात लग्न केले.Kaufman, p. 119. या जोडप्याला चार मुले झाली: जॉन विल्यम "जॅक" (जन्म १९४७), जेम्स अर्ल "चिप" तिसरा (जन्म १९५०), डोनेल जेफ्री "जेफ" (जन्म १९५२), आणि एमी लिन (जन्म १९६७). 

 राजकारण 

 जॉर्जियाची फर्स्ट लेडी 
१९७० मध्ये जिमी कार्टर जॉर्जियाचे गव्हर्नर झाले तेव्हा रोझेलिन राज्याच्या प्रथम महिला झाल्या. त्यावेळी त्यांनी आपला वेळ मानसिक आरोग्याच्या क्षेत्रात केंद्रित करण्याचा निर्णय घेतला. Lindsay, p. 229.  Archived at Ghostarchive and the : 

 अमेरिकेच्या प्रथम महिला (१९७७-१९८१) 
उजवे|इवलेसे| पहिले कुटुंब : व्हाइट हाऊसच्या दक्षिण हिरवळीवर रोझलिन, जिमी आणि एमी - २४ जुलै, १९७७
जानेवारी १९७७मध्ये जिमी कार्टर अमेरिकेचे राष्ट्राध्यक्ष झाल्यावर रोझेलिन आणि जिमी कार्टर त्यांच्या मिरवणुकीत पेनसिल्व्हेनिया अव्हेन्यूवरुन हातात हात घालून चालत व्हाइट हाउसमध्ये गेले. जिमी कार्टर जेव्हा जॉर्जियाचे गव्हर्नर झाले त्या दिवशी रोझेलिनने जो गाऊन घातला होता तोच गाऊन तिने सहा वर्षांनंतर राष्ट्राध्यक्षपदाच्या सोहळ्यात घातला. Rosalynn Carter, First Lady from Plains, Houghton Mifflin Co., Boston, 1984: p. 6, 148

जिमी कार्टरच्या सद्दीच्या सुरुवातीसच रोझेलिनने घोषित केले की ती अमेरिकेच्या पारंपारिक प्रथम महिलांप्रमाणे ती वागणार नाही. Kaufman, p. 119. तिच्या पतीच्या कारभारादरम्यान, रोझलिन त्यांच्या सामाजिक आणि वैयक्तिक जीवनात खांद्याला खांदाल लावून उभ्या राहिल्या. Carter, Rosalynn (1984), p. 185.

 अंतिम दिवस 
मे २९२३ मध्ये, कार्टर सेंटरने रोझेलिनना स्मृतिभ्रंश झाल्याचे निदान जाहीर केले. त्यांनी आपल्या पतीसोबत घरीच राहण्याचा निर्णय घेतला.   १७ नोव्हेंबर, २०२३ रोजी, रोझेलिन कार्टर स्वतःहून अंतिम दिवस घालविण्यासाठीची तयारी करू लागल्या  आणि दोनच दिवसांनी वयाच्या ९६ व्या वर्षी त्यांचा प्लेन्स शहरातील त्यांच्या घरीच त्यांचे निधन झाले.   

 संदर्भ 

वर्ग:अमेरिकेच्या प्रथम महिला
वर्ग:इ.स. २०२३ मधील मृत्यू
वर्ग:इ.स. १९२७ मधील जन्म
वर्ग:स्त्री चरित्रलेख